id en id id en en en en en ar en id fr id hbs_lat az id ms id id id id id id id id id nds tr en id en en tl tl en tr id en de ms id id id ms ms id de id tr pl en sl en en en en en en id de en en en ar ast en ms
Tiup api tak menyala, makan sirih tak merah - abdnaddin
Ingin Berkisah Dengan Cara Sendiri
Home Unlabelled Tiup api tak menyala, makan sirih tak merah
✔ abd naddin Diterbitkan 11:28 PTG
Orang-orang tua kita dahulu kaya dengan ungkapan yang indah dalam menyatakan sesuatu perkara. Umpamanya jika seorang lelaki berkenan dengan seorang wanita, maka dia akan bertanya apakah bunga di jambangan sudah ada yang punya. Wanita diibaratkan bunga, suatu yang indah.. Ini sekadar satu contoh kerana banyak lagi contoh yang lain, yang boleh kita berikan.
Jadi, apabila rombongan pihak lelaki berkunjung ke rumah pihak perempuan, untuk merisik, maka banyaklah cara yang digunakan untuk menyatakan tujuan kedatangan mereka.
Biasanya setelah mendengar tujuan kedatangan pihak lelaki maka pihak perempuan akan berkata,
"patutlah, tiup api tak menyala, makan sirih tak merah, sebab ada orang yang datang membawa hajat".
Ungkapan tiup api tak menyala mungkin tidak lagi dapat dibayangkan oleh generasi kita sekarang yang hanya mengenali dapur gas. Orang dulu-dulu menggunakan kayu api sebagai bahan bakar untuk memasak. Ada istilah unggun, api pendiangan, tungku dan sebagainya.
Apabila orang diserbu oleh kemodenan, maka ungkapan bahasa ibunda yang indah pupus lenyap bersama datangnya peradaban baru.
Oleh sebab itu, ungkapan tiup api tak menyala, mungkin agak sukar untuk dibayangkan oleh generasi sekarang. Apatah lagi makan sirih tak merah, kerana orang sekarang tidak lagi makan siri kecuali ibu-ibu kita di kampung. Ungkapan yang tidak digunakan lagi ini perlahan-lahan akan hilang dalam kamus hidup kita. Budaya hilang, bahasa kita pun hilang. Dan kini berapa banyak sudah bahasa yang hilang di dunia. Bahasa segalang di Sarawak, tinggal berapa orang lagi penuturnya? Ada beberapa bangsa di dunia, kini tidak lagi mempunyai bahasa mereka. Bahasa menunjukkan bangsa. Apalah makna bangsa kalau tidak ada bahasanya?
Berbalik kepada persoalan tadi, betapakah indahnya ungkapan tiup api tak menyala, makan sirih tak merah bagi menunjukkan bahawa itulah tandanya ada orang yang datang membawa hajat untuk meminang.
Sekarang ungkapan tiup api tak menyala itu, masih relevankah lagi di tengah-tengah masyarakat kita yang menggunakan dapur gas? Jika jawabannya tidak, maka perumpamaan itu akan hilang dan lenyap kerana tidak digunakan lagi. Tetapi jika jawapannya masih relevan, maknanya kita menggunakan ungkapan yang tidak lagi menjadi sebahagian daripada budaya kita kerana tidak ada (kalaupun ada tidak ramai lagi) yang menggunakan kayu api untuk menyalakan dapur mereka.
Sekarang kita meniup api tak menyala, kerana memang tidak ada kayu apinya.
Artikel Berkaitan Penulis Email
Berlangganan artikel terbaru dari blog ini langsung via email
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
“Di sini, bunga keladi di jual dengan harga gila-gila,”, kata prof nik rakib
Terima kasih Telum Media kerana menyenaraikan blog abdnaddin.com dalam PR media Asia
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
kuntuman putih bunga dan tahun 2022 yang lebih menyerlah
Kenali Saya Abd Naddin Haji Shaiddin